અમદાવાદ: શહેરના પોશ ગણાતા નવરંગપુરા વિસ્તારમાં આવેલા પ્રસિદ્ધ લો ગાર્ડનની નજીક રસાલા ગાર્ડન નેચર પાર્ક આવ્યો છે. મ્યુનિ. કોર્પોરેશનની પાલિકીના જ લો ગાર્ડન અને રસાલા ગાર્ડન છે, પરંતુ લો ગાર્ડનની તુલનામાં રસાલા ગાર્ડનને જાણે કે તંત્ર સાવ વિસરી જ ગયું છે. ઉનાળા વેકેશનના આ સમયગાળામાં ભૂલકાંઓ માટે રસાલા ગાર્ડનનાં હરણ, વાંદરાં, સસલાં સહિતના નિર્દોષ વન્ય જીવો ભારે આકર્ષણનું કેન્દ્ર બની શકે છે તેમ છતાં સત્તાવાળાઓની ઉપેક્ષાથી રસાલા ગાર્ડન નેચર પાર્કના હાલ બેહાલ થયા છે.